CELEX: C2005/082/57
Language: et
Date: 2005-04-02 00:00:00
Title: Kohtuasi T-491/04: Merant GmbH 21. detsembri 2004. aasta hagi Siseturu Ühtlustamise Ameti (kaubamärgid ja tööstusdisainilahendused) vastu

2.4.2005   
            
            
               ET
            
            
               Euroopa Liidu Teataja
            
            
               C 82/29
            
         Merant GmbH 21. detsembri 2004. aasta hagi Siseturu Ühtlustamise Ameti (kaubamärgid ja tööstusdisainilahendused) vastu
   (Kohtuasi T-491/04)
   (2005/C 82/57)
   Hagiavaldus esitati saksa keeles
   Merant GmbH, asukoht Ismaning (Saksamaa Liitvabariik), esitas 21. detsembril 2004 Euroopa Ühenduste Esimese Astme Kohtule hagi Siseturu Ühtlustamise Ameti (kaubamärgid ja tööstusdisainilahendused) vastu. Hageja esindaja on advokaat A. Schulz.
   Apellatsioonikojas oli teine menetluspool Focus Magazin Verlag GmbH, München (Saksamaa Liitvabariik).
   Hageja palub esimese astme kohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 18. oktoobri 2004. aasta otsus asjas R-542/2002-2;
            
         
               —
            
            
               kinnitada vastulausete osakonna 29. aprilli 2002. aasta otsuse (otsus nr 1198/2002) kehtivust, st lükata tagasi ühenduse kaubamärgi registreerimise taotlus nr 453 720 järgmiste kaupade ja teenuste osas:
               
                           —
                        
                        
                           Klassi 9 kuuluvad informatsiooni sisaldavad seadmetes kasutatavad igat liiki andmekandjad ning tarkvara, eriti digitaal- ja analoogandmekandjad koos nt kultuurilise, teadusliku ning tööstusliku või tehnilise teabega; programmeeritud disketid, videokompaktplaadid, kompaktplaadid ja kiip-disketid, magnetlindiseadmed;
                        
                     
                           —
                        
                        
                           klassi 16 kuuluvad trükitooted, ajalehed ja ajakirjad, raamatud, plakatid, kleebised, kalendrid, fotod, kirjutusmasina tarvikud, kantseleitarbed, nimelt mitteelektroonilised, kirjutusvahendid, sulepead, täitesulepead, õppe- ja näitvahendid, sh mudelid ning teadetetahvlid;
                        
                     
                           —
                        
                        
                           klassi 41 kuuluvate digitaal- ja analoogandmekandjate väljaandmine nt kultuurilise, teadusliku, spordialase ja tööstusliku või tehnilise teabega ning kaasajastamise teenused ka CD-ROMi jaoks; klassi 42 kuuluvad toimetaja teenused;
                        
                     
         
               —
            
            
               jätta kohtukulud Siseturu Ühtlustamise Ameti (kaubamärgid ja tööstusdisainilahendused) kanda.
            
         Õiguslikud alused ja peamised argumendid
   
               Ühenduse kaubamärgi taotleja:
            
            
               Focus Magazin Verlag GmbH
            
         
               Asjaomane ühenduse kaubamärk:
            
            
               Sõnamärk “FOCUS” kaupadele ja teenustele klassides 3, 6, 7, 8, 9, 14, 15, 16, 20, 21, 24, 25, 26, 28, 29, 32, 33, 35, 36, 38, 39, 41, 42 – taotlus nr 453 720
            
         
               Teise kaubamärgi või tähise omanik
            
            
               Hageja vastulausemenetluses:
            
         
               Teine kaubamärk või tähis:
            
            
               Rahvusvaheline kujutismärk “MICRO FOCUS” kaupadele ja teenustele klassides 9, 16, 41 ja 42
            
         
               Vastulausete osakonna otsus:
            
            
               Rahuldada vastulause osaliselt.
            
         
               Apellatsioonikoja otsus:
            
            
               Focus Magazin Verlag GmbH kaebus rahuldada ning lükata hageja vastulause tagasi.
            
         
               Esitatud õiguslikud alused:
            
            
               Määruse (EÜ) nr 40/94 artikli 8 lõike 1 punkti b on ebaõigelt kohaldatud. On oht ajada need kaks kaubamärki segamini. Hilisem, registreeritud kaubamärk võttis varasema kaubamärgi ühe osa identselt üle ning kaubamärkide omanike poolt pakutavad kaubad ja teenused on osaliselt identsed ja osaliselt väga suurel määral sarnased.